b"\n_START_ARTICLE_\nInterven\xc8\x9bia militar\xc4\x83 a Rusiei \xc3\xaen R\xc4\x83zboiul civil din Siria\n_START_SECTION_\nContext\n_START_PARAGRAPH_\nR\xc4\x83zboiul Civil Sirian este purtat \xc3\xaentre opozi\xc8\x9bia multipl\xc4\x83, grup\xc4\x83rile guvernamentale \xc8\x99i bazele locale \xc8\x99i str\xc4\x83ine ale ambelor p\xc4\x83r\xc8\x9bi, care \xc3\xaemp\xc4\x83rt\xc4\x83\xc8\x99esc o re\xc8\x9bea complex\xc4\x83 de rela\xc8\x9bii. Deoarece timp de c\xc3\xa2teva luni au avut loc lovituri aeriene din partea coali\xc8\x9biei conduse de SUA asupra \xc8\x9binelor ISIS Rusia, aliat al Siriei, a \xc3\xaenceput s\xc4\x83 trimit\xc4\x83 \xc3\xaen septembrie 2015 avioane de r\xc4\x83zboi \xc8\x99i alte arme, precum \xc8\x99i trupe combatante tla baza aerian\xc4\x83 de l\xc3\xa2ng\xc4\x83 ora\xc8\x99ul-port Latakia din Siria. Ac\xc8\x9biunea a fost \xc3\xaentreprins\xc4\x83 la cererea oficial\xc4\x83 a guvernului sirian condus de pre\xc8\x99edintele Bashar al-Assad._NEWLINE_La sf\xc3\xa2r\xc8\x99itul lui septembrie 2015, Iran, Iraq, Rusia \xc8\x99i Siria, au creat la Bagdad un centru comun de informa\xc8\x9bii pentru a-\xc8\x99i coordona opera\xc8\x9biunile \xc3\xaempotriva Statului Islamic._NEWLINE_Pe 30 septembrie 2015, camera superioar\xc4\x83 a Adun\xc4\x83rii Federale a Rusiei, Consiliul Federa\xc8\x9biei, a aprobat cererea pre\xc8\x99edintelui rus Vladimir Putin de a lansa For\xc8\x9bele Aeriene Ruse \xc3\xaen Siria. \xc3\x8en aceea\xc8\x99i, reprezentan\xc8\x9bii ru\xc8\x99i ai centrului comun de informa\xc8\x9bii men\xc8\x9bionat mai sus au ajuns la Ambasada SUA din Bagdad \xc8\x99i au cerut ca toate for\xc8\x9bele SUA aflate \xc3\xaen zona-\xc8\x9bint\xc4\x83 din Siria s\xc4\x83 plece imediat de acolo. O or\xc4\x83 mai t\xc3\xa2rziu, avioanele ruse\xc8\x99ti cu baza \xc3\xaen teritoriul de\xc8\x9binut de guvern a \xc3\xaenceput s\xc4\x83 dea lovituri aeriene asupra ISIS \xc8\x99i a altor \xc8\x9binte rebele.\n_START_SECTION_\nOpera\xc8\x9biunile militare ruse\xc8\x99ti\n_START_PARAGRAPH_\nPrima serie de lovituri aeriene a avut loc pe 30 septembrie 2015 \xc3\xaen jurul ora\xc8\x99elor Homs \xc8\x99i Hama. Acestea au \xc8\x9bintit opozi\xc8\x9bia sirian\xc4\x83. Avioanele de r\xc4\x83zboi ruse\xc8\x99ti au atacat pozi\xc8\x9biile rebele \xe2\x80\x9edin al-Rastan, Talbiseh \xc8\x99i Zafaraniya din provincia Homs; Al-Tilol al-Hmer din provincia Quneitra; Aydoun, sat aflat la marginile ora\xc8\x99ului Salamiya; Deer Foul, \xc3\xaentre Hama \xc8\x99i Homs; \xc8\x99i periferiile Salmiyei\xe2\x80\x9d. \xc3\x8en total, au avut loc 20 de zboruri. Multe din loviturile ini\xc8\x9biale au \xc8\x9bintit pozi\xc8\x9biile lupt\xc4\x83torilor ceceni, Frontul Islamic Jaysh al-Islam (Armata Islamului), \xc8\x99i Armata Sirian\xc4\x83 Liber\xc4\x83._NEWLINE_Potrivit Al Mayadeen, canal media ce apar\xc8\x9bine Hezbollahului, Armata Cuceririi, ce are sprijin saudit/turcesc, a fost bombardat\xc4\x83 pe 1 octombrie de avioanele ruse\xc8\x99ti, \xc3\xaen Jisr ash-Shugour; au fost executate cel pu\xc8\x9bin 30 lovituri aeriene. Alte serii de lovituri aeriene ruse\xc8\x99ti au fost executate \xc3\xaen aceea\xc8\x99i zi, fiind \xc8\x9bintite pozi\xc8\x9biile ISIS din guvernoratul Raqqa._NEWLINE_Pe 2 octombrie, \xc8\x99eful comitetului de afaceri externe a Parlamentului rus, Alexei Pu\xc8\x99kov, a afirmat c\xc4\x83 loviturile ruse\xc8\x99ti ar putea continua trei sau patru luni \xc8\x99i s-ar putea intensifica; mai t\xc3\xa2rziu a spus c\xc4\x83 aceasta a fost o simpl\xc4\x83 presupunere proprie \xc8\x99i c\xc4\x83 el n-a fost privat de vreo cunoa\xc8\x99tere a situa\xc8\x9biei. Diminea\xc8\x9ba, For\xc8\x9bele Aeriene Ruse\xc8\x99ti au lansat patru lovituri asupra ISIS \xc3\xaen vechiul ora\xc8\x99 sirian Al-Qaryatayn, \xc8\x99i pe magistrala T4-Palmyra, din provincia Homs. Un centru de comand\xc4\x83 \xc8\x99i control ISIS a fost distrus de o singur\xc4\x83 lovitur\xc4\x83 aerian\xc4\x83 \xc3\xaen Al-Qaryatayn, iar un convoi ISIS a fost atacat \xc3\xaen timp ce se deplasa spre magistrala Teefor-Palmyra. Dup\xc4\x83 loviturile aeriene, Armata Sirian\xc4\x83 \xc8\x99i For\xc8\x9bele Na\xc8\x9bionale Defensive au \xc3\xaempins ISIS-ul \xc3\xaen afara ora\xc8\x99ului Maheen, spre Al-Qaryatayn, dup\xc4\x83 o lupt\xc4\x83 de dou\xc4\x83 ore \xc3\xaen care au fost uci\xc8\x99i 18 terori\xc8\x99ti \xc8\x99i au fost distruse dou\xc4\x83 ma\xc8\x99ini de lupte care aveau montate arme ZU-23-2. Apoi, for\xc8\x9bele siriene au lansat un contraatac \xc3\xaen sud-vestul Al-Qaryatayn pentru a recupera \xc8\x99oseaua principal\xc4\x83._NEWLINE_\xc3\x8en aceea\xc8\x99i zi, For\xc8\x9bele Aeriene Ruse\xc8\x99ti au \xc3\xaenceput s\xc4\x83 bombardeze pozi\xc8\x9biile Frontulului Al-Nusra din al-Rastan \xc8\x99i Talbiseh, aflate \xc3\xaen provincia Homs. Mai t\xc3\xa2rziu, ele au continuat cu bombardarea Al-Nusra din Kafr Zita, Al-Ghaab Plains, Kafr Nabl, Kafr Sijnah, \xc8\x99i Al-Rakaya din provincia Hama. For\xc8\x9bele Aeriene Siriene \xc8\x99i For\xc8\x9bele Aeriene Ruse\xc8\x99ti au bombardat \xc3\xaempreun\xc4\x83 Al-Nusra din Jisr al-Shughur. La noapte, For\xc8\x9bele Aeriene Ruse\xc8\x99ti au \xc8\x9bintit ISIS cu 11 lovituri peste Al-Raqqah, au \xc8\x9bintit re\xc8\x9bele electrice din afara acestuia, au dat dou\xc4\x83 lovituri peste magistrala Shadadi-Hasakah, precum \xc8\x99i trei lovituri \xc3\xaen Al-Mayadeen, provincia Deir ez-Zor. Baza militar\xc4\x83 principal\xc4\x83 a ISIS din Aeroportul Militar Tabaqa a fost de asemenea atacat\xc4\x83, caz\xc4\x83rmile fiind distruse \xc3\xaen urma a dou\xc4\x83 lovituri. L\xc3\xa2ng\xc4\x83 Aeroportul Militar, a fost de asemenea bombardat un depozit cu arme ale ISIS din Fermele Al-\xe2\x80\x98Ajrawi. \xc3\x8en acela\xc8\x99i timp, sediul principal al ISIS din Spitalul Na\xc8\x9bional Tabaqa a fost puternic avariat de o lovitur\xc4\x83 ruseasc\xc4\x83. \xc3\x8en provincia Al-Hasakah, For\xc8\x9bele Aeriene Ruse au \xc8\x9bintit ISIS \xc3\xaen Al-Shadadi \xc8\x99i Al-Houl, pe c\xc3\xa2nd For\xc8\x9bele Aeriene Siriene au atacat un convoi ISIS aflat pe autostrada Deir ez-Zor-Hasakah ._NEWLINE_Pe 3 octombrie, rapoartele au indicat c\xc4\x83 lupt\xc4\x83torii Hezbollah \xc8\x99i iranieni preg\xc4\x83tesc ofensive terestre majore care vor fi coordonate cu loviturile aeriene ruse\xc8\x99ti. Potrivit CNN, ministrul rus al ap\xc4\x83r\xc4\x83rii a afirmat c\xc4\x83 solda\xc8\x9bii s\xc4\x83i au bombardat nou\xc4\x83 pozi\xc8\x9bii ISIS l\xc3\xa2ng\xc4\x83 Raqqa, capitala de facto a grup\xc4\x83rii teroriste. Cel pu\xc8\x9bin 11 au fost uci\xc8\x99i \xc3\xaen urma pretinsei duble lovituri a Rusiei \xc3\xaen provincia sirian\xc4\x83 Idlib, potrivit grup\xc4\x83rilor opozi\xc8\x9biei. \xc3\x8en timpul zilei, For\xc8\x9ba Aerian\xc4\x83 Rus\xc4\x83 a efectuat patru lovituri peste Al-Nusra, ce era controlat\xc4\x83 de Jisr al-Shughur, \xc8\x99i lovituri suplimentare \xc3\xaen Jabal Al-Zawiya \xc8\x99i Jabal al-Akrad. Una din \xc8\x9binte a fost un convoi de re\xc3\xaenarmare Al-Nusra ce se deplasa din Jisr al-Shughur spre un sat nord-estic din provincia Latakia._NEWLINE_Potrivit oficialilor ru\xc8\x99i, \xc3\xaen diminea\xc8\x9ba zilei de 7 octombrie 2015, patru nave de r\xc4\x83zboi ale Flotilei Caspice a Marinei Militare Ruse a lansat 26  rachete de croazier\xc4\x83 3M-14T Kalibr NK care au lovit 11 \xc8\x9binte din cadrul teritoriului sirian. Rachetele au trecut prin spa\xc8\x9biul aerian iranian \xc8\x99i iraqian pentru a ajunge la \xc8\x9bintele lor, aflate la o distan\xc8\x9b\xc4\x83 de peste 1,500 kilometeri (930 mile). \xc3\x8en aceea\xc8\x99i zi, s-a raportat c\xc4\x83 for\xc8\x9bele terestre siriene au executat o ofensiv\xc4\x83 sub acoperie aerian\xc4\x83 rus\xc4\x83. Potrivit unor oficiali militari \xc8\x99i de informa\xc8\x9bii americani anonimi, 4 din cele 26 rachete de croazier\xc4\x83 lansate pe 8 octombrie s-au f\xc4\x83cut praf \xc3\xaen Iran, cu mult \xc3\xaenainte de a ajunge la \xc8\x9binele lor din Siria. Rusia a sus\xc8\x9binut c\xc4\x83 toate rachetele sale \xc8\x99i-au atins \xc8\x9bintele.Iranul, de asemenea, a negat orice distrugere a unei rachete pe teritoriul s\xc4\x83u. Ministrul iranian al ap\xc4\x83r\xc4\x83rii a respins orice raport ce sus\xc8\x9bine c\xc4\x83 patru din cele 26 de rachete de croazier\xc4\x83 s-ar fi f\xc4\x83cut praf \xc3\xaen Iran \xc8\x99i a declarat c\xc4\x83 reporterii CNN sunt parte a \xe2\x80\x9er\xc4\x83zboiului psihologic\xe2\x80\x9d al Occidentului._NEWLINE_Ministrul rus al ap\xc4\x83r\xc4\x83rii a declarat pe 9 octombrie c\xc4\x83 p\xc3\xa2n\xc4\x83 la \xc8\x99aizeci de \xc8\x9binte ISIS au fost lovite \xc3\xaen ultimele 24 de ore, presupun\xc3\xa2ndu-se a fi omor\xc3\xa2\xc8\x9bi 300 de militan\xc8\x9bi. Unul dintre raiduri a \xc8\x9bintit baza Liwa al-Haqq din Guvernoratul Al-Raqqah folosind bombe ghidate cu precizie KAB-500KR, iar \xc3\xaen urma acestuia doi comandan\xc8\x9bi vechi ai ISIS \xc8\x99i p\xc3\xa2n\xc4\x83 la 200 de militan\xc8\x9bi au fost uci\xc8\x99i, \xc3\xaen ciuda lipsei de conexiune dintre Liwa al-Haqq \xc8\x99i ISIS. Un alt asalt a distrus o fost\xc4\x83 \xc3\xaenchisoare de l\xc3\xa2ng\xc4\x83 Aleppo ce a fost folosit\xc4\x83 de ISIS ca baz\xc4\x83 \xc8\x99i depozit pentru muni\xc8\x9bii, omor\xc3\xa2nd de asemenea mul\xc8\x9bi militan\xc8\x9bi. Dup\xc4\x83 cum se pretinde, locurile de antrenament ale rebelilor din provinciile Latakia \xc8\x99i Idlib ar fi fost de asemenea lovite. \xc3\x8entre timp, pe 9 octombrie, militan\xc8\x9bii ISIS au avansat \xc3\xaen aria ora\xc8\x99ului Aleppo, acapar\xc3\xa2nd c\xc3\xa2teva sate, inclusiv Tal Qrah, Tal Sousin \xc8\x99i Kfar Qares, ceea ce Associated Press a numit \xe2\x80\x9eatacul fulger\xe2\x80\x9d. Aceste atacuri n-au fost \xc3\xaempiedicate de vreo \xc3\xaencercare de lovitur\xc4\x83 aerian\xc4\x83 ruseasc\xc4\x83 sau american\xc4\x83. Avansul ISIS avut loc cu pre\xc8\x9bul grup\xc4\x83rilor rebele \xc8\x9bintite de asemenea de for\xc8\x9bele ruse\xc8\x99ti \xc8\x99i siriene._NEWLINE_Pe 13 octombrie, ministrul rus al ap\xc4\x83r\xc4\x83rii a declarat c\xc4\x83 88 de misiuni ruse\xc8\x99ti au fost duse la bun sf\xc3\xa2r\xc8\x99it \xc3\xaen Siria \xc3\xaen ultimele 24 de ore.\n_START_SECTION_\nRolul iranian\n_START_PARAGRAPH_\nFor\xc8\x9ba Quds, aflat\xc4\x83 sub comanda generalului Qasem Soleimani s-a implicat \xc3\xaen sus\xc8\x9binera guvernului lui Assad \xc3\xaenc\xc4\x83 de la \xc3\xaenceputurile R\xc4\x83zboiului Civil Sirian \xc3\xaen 2011. Aceast\xc4\x83 sus\xc8\x9binere a luat mai multe frome, \xc3\xaen principal suport militar \xc3\xaen termeni de antrenament, logistic\xc4\x83, implementarea de armate aliate \xc3\xaen Siria (\xc3\xaen particular militari \xc8\x99ii\xc8\x9bi), plan opera\xc8\x9bional \xc8\x99i strategic, informa\xc8\x9bii de spionaj \xc8\x99i armament. Se estimeaz\xc4\x83 c\xc4\x83 Iranul a furnizat echivalentul a multe bilioane de dolari ca ajutor financiar. Victoriile-cheie au fost ob\xc8\x9binute cu sus\xc8\x9binerea substan\xc8\x9bial\xc4\x83 din partea for\xc8\x9bei Quds. Este vorba de b\xc4\x83t\xc4\x83liile aeriene al-Ghab, ofensivele din Aleppo, ofensivele Dara'aya din 2015 \xc8\x99i ofensivele al-Qusayr care au instalat controlul guvernului \xc8\x99i a Hezbollahului asupra nordului regiunii Qalamoun \xc8\x99i asupra punctelor de trecere a frontierei dintre Liban \xc8\x99i Siria._NEWLINE_Dup\xc4\x83 pierderea provinciei Idlib \xc3\xaen urma unei ofensive rebele din prima jum\xc4\x83tate a anului 2015, s-a considerat c\xc4\x83 situa\xc8\x9bia a devenit critic\xc4\x83 pentru supravie\xc8\x9buirea lui Assad \xc8\x99i a guvernului s\xc4\x83u. Au fost ini\xc8\x9biate convorbiri la nivel \xc3\xaenalt \xc3\xaentre Moscova \xc8\x99i Iran, - ce continu\xc4\x83 p\xc3\xa2n\xc4\x83 azi \xc8\x99i \xc3\xaen care sunt implica\xc8\x9bi mini\xc8\x99trii de externe rus \xc8\x99i iranian, - cu privire la solu\xc8\x9biile posibile pentru conflictele siriene. Pe 24 iulie, la zece zile dup\xc4\x83 semnarea acordului nuclear dintre Iran \xc8\x99i \xc8\x9b\xc4\x83rile P5+1, generalul Qasem Soleimani a vizitat Moscova. De\xc8\x99i se speculeaz\xc4\x83 mult despre con\xc8\x9binutul exact al \xc3\xaent\xc3\xa2lnirii dintre Soleimani \xc8\x99i Putin, exist\xc4\x83 un consens tot mai mare potrivit c\xc4\x83ruia problema principal\xc4\x83 pus\xc4\x83 \xc3\xaen discu\xc8\x9bie este un plan de escaladare a for\xc8\x9belor militare \xc3\xaen Siria._NEWLINE_La mijlocul lui septembrie 2015, s-au f\xc4\x83cut primele rapoarte ale noilor deta\xc8\x99amente ale g\xc4\x83rzilor revolu\xc8\x9bionare iraniene ajunse \xc3\xaen Tartous \xc8\x99i Latakia, \xc3\xaen Siria occidental\xc4\x83. Cu multe unit\xc4\x83\xc8\x9bi SAA \xc8\x99i NDF fiind trimise pe fronturile mai nestatornice, Marina Rus\xc4\x83 \xc8\x99i Garda Revolu\xc8\x9bionar\xc4\x83 Iranian\xc4\x83 (IRG) \xc8\x99i-au stabilit mai bine pozi\xc8\x9biile instal\xc3\xa2nd puncte militare de control \xc3\xaen cadrul ora\xc8\x99elor Slunfeh (este Guvernoratului Latakia), Masyaf (estul Guvernoratului Tartous) \xc8\x99i Ras Al-Bassit (ora\xc8\x99ul de coast\xc4\x83 al Latakiei). Ulterior au ap\xc4\x83rut informa\xc8\x9bii despre noi contingente iraniene implementate \xc3\xaen Siria la \xc3\xaenceputul lui octombrie 2015. \xc3\x8en general, se consider\xc4\x83 c\xc4\x83 Iranul va juca un rol principal \xc3\xaen opra\xc8\x9biunile terestre ale armatei Siriei \xc8\x99i alia\xc8\x9bilor ei, pe c\xc3\xa2nd Rusia va juca un rol aerian \xc3\xaempreun\xc4\x83 cu for\xc8\x9ba aerian\xc4\x83 sirian\xc4\x83._NEWLINE_\xc3\x8en afara c\xc3\xa2mpului de lupt\xc4\x83 \xc3\xaensu\xc8\x99i, guvernul iranian \xc8\x99i-a m\xc4\x83rit mult eforturile de sus\xc8\x9binere a guvernului sirian \xc8\x99i al armatei sale. Recant a avut loc o cre\xc8\x99tere exponen\xc8\x9bial\xc4\x83 a eforturilor de recrutare de militari \xc8\x99ii\xc8\x9bi din Iraq pentru a-i trimite \xc3\xaen Siria. Unul dintre militarii cu un rol important \xc3\xaen eforturile Iranului de a acorda Siriei sprijin de r\xc4\x83zboi este Kata'ib al-Imam Ali, al\xc4\x83turi de Jaafar al-Bindawi, fostul \xc8\x99ef de antrenament \xc8\x99i logistic\xc4\x83 a militarilor, iar Ali Nizam a devenit noul director logistic al afacerilor siriene. \xc3\x8en acest context, un alt grup militar aliat important este Harakat Hezbollah al-Nujaba, care ca \xc8\x99i Kata'ib al-Imam Ali s-a format sub asisten\xc8\x9b\xc4\x83 iranian\xc4\x83 din principalii fo\xc8\x99tii lupt\xc4\x83tori \xc8\x99i sus\xc8\x9bin\xc4\x83tori sadri\xc8\x99ti. Este o eviden\xc8\x9b\xc4\x83 cresc\xc3\xa2nd\xc4\x83 faptul c\xc4\x83 ace\xc8\x99ti militari sprijini\xc8\x9bi de Iran nu opereaz\xc4\x83 doar sub ghidaj iranian, ci coopereaz\xc4\x83 de asemenea cu comanda militar\xc4\x83 rus\xc4\x83 stabilit\xc4\x83 \xc3\xaen Siria._NEWLINE_Pe 8 octombrie este raportat\xc4\x83 moartea generalului Hamadani, ajutorul generalului Qasem Soleimani \xc3\xaen Siria; moartea sa a fost evaluat\xc4\x83 de \xc8\x99eful serviciului de informa\xc8\x9bii al SUA ca \xe2\x80\x9elovitur\xc4\x83 psihologic\xc4\x83 pentru for\xc8\x9bele pro-regim din Siria\xe2\x80\x9d. Pe 12 octombrie, mass-media iranian\xc4\x83 a raportat c\xc4\x83 \xc3\xaenc\xc4\x83 doi comandan\xc8\x9bi ai Corpurilor G\xc4\x83rzii Revolu\xc8\x9bionare Iraniene, Hamid Mokhtarband \xc8\x99i Farshad Hassounizadeh, au fost uci\xc8\x99i \xc3\xaen Siria. \xc3\x8en ciuda acestor pierderi mari, pe 14 octombrie, s-a afirmat c\xc4\x83 preg\xc4\x83tirea pentru ofensiva ruso-siriano-iraninano-hezbollah\xc4\x83, \xc3\xaen scopul \xc8\x9bintirii rebelilor din Aleppo, continu\xc4\x83 repede._NEWLINE_Cel pu\xc8\x9bin 121 membri ai trupelor IRGC, inclusiv c\xc3\xa2\xc8\x9biva conduc\xc4\x83tori, au fost omor\xc3\xa2\xc8\x9bi \xc3\xaen R\xc4\x83zboiul Civil Sirian.\n_START_SECTION_\nInterne\n_START_PARAGRAPH_\n\xc2\xa0Siria: Ambasadorul Siriei la Moscova, Riyad Haddad a declarat c\xc4\x83 for\xc8\x9ba aerian\xc4\x83 ruseasc\xc4\x83 ac\xc8\x9bioneaz\xc4\x83 \xc3\xaen coordonare total\xc4\x83 cu armata sirian\xc4\x83. El a ad\xc4\x83ugat c\xc4\x83 pozi\xc8\x9bia Siriei este c\xc4\x83 interven\xc8\x9bia rus\xc4\x83 este singura interven\xc8\x9bie legitim\xc4\x83 sub dreptul interna\xc8\x9bional \xc8\x99i a cerut ca \xc8\x99i alte \xc8\x9b\xc4\x83ri s\xc4\x83 se al\xc4\x83ture la ceea ce el numit interven\xc8\x9bia \xe2\x80\x9enon-criminal\xc4\x83\xe2\x80\x9d dus\xc4\x83 de Rusia \xc3\xaen Siria.\n_START_SECTION_\nAnaliz\xc4\x83 \xc8\x99i media\n_START_PARAGRAPH_\nAnterior \xc3\xaenceptului opera\xc8\x9biunii ruse\xc8\x99ti \xc3\xaen Siria precum \xc8\x99i dup\xc4\x83, anali\xc8\x99tii ru\xc8\x99i au afirmat c\xc4\x83 gruparea militar\xc4\x83 rus\xc4\x83 ce se constituie \xc3\xaen Siria este \xc3\xaentr-o stare inter alia la sf\xc3\xa2r\xc8\x99tiul de facto al izol\xc4\x83rii politice pe care Occidentul i-a impus-o lui Putin \xc3\xaen leg\xc4\x83tur\xc4\x83 cu situa\xc8\x9bia din Ucraina._NEWLINE_Pe 30 septembrie, Thomas L. Friedman, un editorialist al New York Times, a scris c\xc4\x83 aliindu-se cu Siria \xc8\x99i Iran \xc3\xaen b\xc4\x83t\xc4\x83lie, Putin se va \xc3\xaenstr\xc4\x83ina de \xc3\xaentreaga lume musulman\xc4\x83 sunit\xc4\x83, inclusiv de ru\xc8\x99ii musulmani; \xc3\xaendemnul s\xc4\x83u pentru administra\xc8\x9bia Obama a fost: \xe2\x80\x9e\xc3\x8en mod stupid, Putin a intrat \xc3\xaen Siria umbl\xc3\xa2nd dup\xc4\x83 un zah\xc4\x83r ieftin pentru a ar\xc4\x83ta poporului s\xc4\x83u c\xc4\x83 Rusia este \xc3\xaenc\xc4\x83 o putere mondial\xc4\x83. Ei bine, acum el e sus, \xc3\xaen copac. Obana \xc8\x99i John Kerry trebuie doar s\xc4\x83-l lase acolo timp de o lun\xc4\x83 \xe2\x80\x94 pe el \xc8\x99i pe Assad, lupt\xc3\xa2nd singuri \xc3\xaempotriva ISIS \xe2\x80\x94 \xc8\x99i s\xc4\x83-l vad\xc4\x83 devenind du\xc8\x99manul nr. 1 al lumii musulmane sunite.\xe2\x80\x9d Publica\xc8\x9bia Vocea Americii a prezis o puternic\xc4\x83 reac\xc8\x9bie din partea jihadi\xc8\x99tilor \xc3\xaempotriva ru\xc8\x99ilor._NEWLINE_Robert Fisk, corespondentul senior al Orientului Mijlociu pentru The Independent, a scris c\xc4\x83 \xe2\x80\x9efor\xc8\x9ba aerian\xc4\x83 rus\xc4\x83 din Siria a zburat drept \xc3\xaen spa\xc8\x9biul aerian imaginar al Occidentului. Ru\xc8\x99ii, suntem acum informa\xc8\x9bi, \xc3\xaei bombardeaz\xc4\x83 pe \xe2\x80\x9emodera\xc8\x9bii\xe2\x80\x9d din Siria \xe2\x80\x93 \xe2\x80\x9emodera\xc8\x9bi\xe2\x80\x9d despre care chiar americanii au admis dou\xc4\x83 luni \xc3\xaen urm\xc4\x83 c\xc4\x83 nu mai exist\xc4\x83.\xe2\x80\x9d_NEWLINE_Agen\xc8\x9bia de \xc8\x98tiri Siro-Arab\xc4\x83 a relatat c\xc4\x83 lupt\xc4\x83torii anti-guvernamentali sunt \xc3\xaen panic\xc4\x83 \xc8\x99i p\xc4\x83r\xc4\x83sesc Siria cu miile ca r\xc4\x83spuns la interven\xc8\x9bia rus\xc4\x83. Agen\xc8\x9bia a exprimat viziunea c\xc4\x83 \xe2\x80\x9eopozi\xc8\x9bia moderat\xc4\x83\xe2\x80\x9d este \xc3\xaen fapt constituit\xc4\x83 din mercenari angaja\xc8\x9bi, antrena\xc8\x9bi \xc3\xaen taberele de antrenament controlate de CIA, din Turcia, Iordan, Qatar \xc8\x99i Arabia Saudit\xc4\x83, iar mul\xc8\x9bi dintre ei \xc8\x99i-au schimbat apartenen\xc8\x9ba \xc8\x99i au trecut cu tot cu armament de partea ISIS \xc8\x99i a altor grup\xc4\x83ri teroriste._NEWLINE_Pe 8 octombrie, BBC l-a citat pe analistul american Michael Kofman, \xc3\xaen opinia c\xc4\x83ruia Rusia urm\xc4\x83re\xc8\x99te \xc3\xaenfr\xc3\xa2ngerea lupt\xc4\x83torilor sus\xc8\x9binu\xc8\x9bi de SUA \xc8\x99i alia\xc8\x9bii s\xc4\x83i de coali\xc8\x9bie, l\xc4\x83s\xc3\xa2nd Statul Islamic \xc8\x99i Frontul al-Nusra Front ca singurele alternative pentru regimul lui Assad; el a men\xc8\x9bionat c\xc4\x83 o campanie american\xc4\x83 mai puternic\xc4\x83 \xc3\xaempotriva ISIS va completa scopurile ruse\xc8\x99ti \xc8\x99i va duce la un scenariu victorios pentru Assad: \xe2\x80\x9e\xc3\x8en cele din urm\xc4\x83, Rusia \xc8\x99i Iran \xc8\x99i-au securizat pozi\xc8\x9bia \xc3\xaen Siria. Cu sau f\xc4\x83r\xc4\x83 Assad, Occidentul va \xc3\xaemp\xc4\x83r\xc8\x9bi c\xc4\x83r\xc8\x9bile cu Rusia \xc3\xaen mod direct, cel mai probabil ca un egal, \xc3\xaen ceea ce prive\xc8\x99te reglementarea conflictului sirian.\xe2\x80\x9d_NEWLINE_La mijlocul lunii octombrie 2015, The New York Times a exprimat opinia c\xc4\x83 odat\xc4\x83 cu aprovizionarea generoas\xc4\x83 insurgen\xc8\x9bilor din Siria de c\xc4\x83tre SUA cu rachete antitanc \xc8\x99i cu cre\xc8\x99terea num\xc4\x83rului de lovituri aeriene ruse\xc8\x99ti \xc3\xaempotriva oponen\xc8\x9bilor guvernului, conflictul s-a transformat complet \xc3\xaentr-un r\xc4\x83zboi proxy \xc3\xaentre SUA \xc8\x99i Rusia."